Оилавий тадбиркорликни ривожлантириш борасида амалга оширилаётган ишлар тўғрисида брифинг учун маълумотнома 
[bookmark: _GoBack]2-3 дақиқага мўлжалланган.
Маълумки, Микрокредитбанк оилавий тадбиркорлик дастурлари доирасида аҳолига имтиёзли кредитлар ажратиб келаётган банклар қаторига киради.
Бу борада давлатимиз раҳбари томонидан аниқ белгилаб берилган топшириқлар асосида ҳудудларда тадбиркорликни қўллаб-қувватлаш, оилавий тадбиркорликни ривожлантириш борасида бир қатор ишлар амалга оширилмоқда. 
Жумладан, эндиликда, оилавий тадбиркорлик йўналишида имтиёзли кредит маблағига эҳтиёжи бор аҳоли ортиқча вақт сарфламасдан банкнинг “Маврид” иловаси орқали кредитга ариза юбориш имкони яратилди.
Бунинг учун банкнинг “Маврид” иловаси ҳамда oilakredit.uz платформасини интеграция қилиш жараёнлари якунига етказилди.
Бундан кўзланган асосий мақсад аҳоли хонадонларида томорқадан самарали фойдаланишни йўлга қўйиш орқали уларнинг бандлигини таъминлаш ва даромад топишга қаратилган фаолиятини молиявий қўллаб-қувватлашдан иборат. 
Энди жорий йилнинг ўтган даврида банкимиз томонидан оилавий тадбиркорлик дастурлари доирасида молиялаштирилган лойиҳалар ҳақида маълумот бериб ўтмоқчимиз. 
Хусусан, 2024 йилда банк томонидан Оилавий тадбиркорликни ривожлантириш йўналишида 2,4 трлн.сўм имтиёзли кредитлар ажратилиши кўзда тутилган бўлиб, 11 декабрга қадар 134 мингга яқин субъектга жами 2,2 трлн. сўм кредитлар (шундан, 70 та юридик шахсларга 14,7 млрд. сўм, 133 мингдан ортиқ жисмоний шахсларга 
2 трлн 229 млрд. сўм) ажратилиши натижасида 133 967 нафар аҳоли бандлиги таъминланди.
Ажратилган кредитлар қуйидаги соҳаларга йўналтирилган. Жумладан:
- хизмат кўрсатиш соҳасида 611 млрд. сўм (27 %);
- ишлаб чиқариш соҳасида 528 млрд. сўм (24 %);
- қишлоқ хўжалик соҳасида 1 трлн 104 млрд. сўм (49 %) кредит ажратилган.
Эътиборлиси, ушбу кредитларнинг 860 млрд. сўми 49 884 нафар ёшлар ҳамда 1 трлн 127 млрд. сўми 74 776 нафар хотин-қизларнинг лойиҳаларига йўналтирилган. 
Маълумот ўрнида, дастур доирасида ажратилган кредитларнинг 38 фоизи ёшлар ҳиссасига 50 фоизи хотин-қизларнинг ҳиссасига тўғри келади.
Шунингдек, йил якунига қадар барча йўналишдаги аҳоли ва тадбиркорлик субъектларининг талабларига асосан 160 млрд.сўм имтиёзли кредит ажратилиши кутилмоқда.
Банк томонидан бундан кейин ҳам ижтимоий дастурлар доирасида имтиёзли кредитлар ажратиш орқали аҳоли бандлигини таъминлаш ҳамда уларни ижтимоий қўллаб-қувватлаш ишлари давом эттирилади.

